भोला अमेजन प्राइम पर, 4 वजहें जो बनाती हैं इस फिल्म को बहुत खास
अजय देवगन अभिनीत और डायरेक्टेड की फिल्म भोला अमेजन प्राइम पर आ गई है। फिल्म में अजय देवगन के अलावा तब्बू और संजय मिश्रा जैसे उम्दा कलाकार भी हैं। ये 2019 में आई तमिल फिल्म कैथी की ऑफिशियल हिंदी रीमेक है। 1. डायरेक्शन: एक्शन सीन
अजय देवगन अभिनीत और डायरेक्टेड की फिल्म भोला अमेजन प्राइम पर आ गई है। फिल्म में अजय देवगन के अलावा तब्बू और संजय मिश्रा जैसे उम्दा कलाकार भी हैं। ये 2019 में आई तमिल फिल्म कैथी की ऑफिशियल हिंदी रीमेक है।
1. डायरेक्शन: एक्शन सीन दमदार और बैकग्राउंड म्यूजिक बेहतरीन
फिल्म में एक्शन बेहद दमदार है। कहीं-कहीं यह बहुत ऊंचे दर्जे का बन पड़ा है, जिसे बड़े सस्पेंस के साथ रोमांचक अंदाज में फिल्माया गया है। एक्शन पर निर्देशक, सिनेमैटोग्राफर और स्टंट टीम की पकड़ जबर्दस्त है।एक्शन सीन का बैकग्राउंड म्यूजिक भी मजेदार है, जिसे केजीएफ फेम रवि बसरूर ने दिया है। इस लिहाज से यह एक्सपेरिमेंटल फिल्म है, जहां बैकग्राउंड म्यूजिक न केवल साइलेंट सीन में बल्कि डायलॉगबाजी करते वक्त भी खूब यूज हुआ
2. फिल्म की कहानी रोमांचक, VFX भी जोरदार
कहानी में रिश्तों का ताना-बाना ऐसे बुना है, जो फिल्म को और बेहतरीन और दर्शनीय बनाते हैं। अक्सर इस मिजाज की फिल्मों की स्टोरी घर-परिवार से शुरू होकर एक्शन की तरफ बढ़ती है, लेकिन भोला की कहानी एक्शन से शुरू होकर पारिवारिक रिश्तों की तरफ बढ़ती है। न सिर्फ लोकेशन बल्कि सेट डिजाइन आदि बड़े सटीक ढंग से चुने गए हैं और VFX भी दमदारी के साथ इस्तेमाल किया गया है।
3. एक्टिंगः अजय के साथ तब्बू की जबरदस्त एक्टिंग
लगभग चोट खाई शेरनी की तरह तब्बू अपने अग्रेसिव पुलिसिया किरदार में जबरदस्त अभिनय करती दिखाई देती हैं। फिल्म में तब्बू को सबसे ज्यादा स्पेस मिला है, यह उनके लिए बड़ा प्लस पॉइंट है। अजय देवगन की अदाकारी कहीं नम तो कहीं सशक्त दिखाई देती है। उम्दा और मंझे कलाकार संजय मिश्रा और विनीत कुमार की बात ही क्या करना है, इन्हें पर्दे पर थोड़ा भी स्पेस मिल जाए तो रंग जमा जाते हैं। रही बात दीपक डोबरियाल की तो फिल्म-दर-फिल्म उन्हें न सिर्फ लंबा रोल मिल रहा है, बल्कि अपनी कलाकारी से उसे जीवंत करने में ये सफल भी दिखाई देते हैं।
यही हाल उन्होंने इस फिल्म में अपने किरदार अश्वत्थामा उर्फ आशु के साथ किया है। अगर इसी तरह दीपक में एक्टिंग की भूख बरकरार रही, तो वे एक दिन चोटी के कलाकार बन सकते हैं। हां, इस बीच अपने कढ़छी के किरदार के जरिए दर्शकों को गुदगुदाने में नवोदित कलाकार अमीर खान सफल दिखाई देते हैं। वे भोला और तब्बू के किरदार डायना जोसेफ के साथ पूरी फिल्म में हैं।
4. बेहतरीन ट्विस्ट के साथ खत्म होती है फिल्म
फिल्म एक रहस्मयी नोट पर छूटती है, जहां अभिषेक बच्चन का किरदार दिखता है। उम्मीद की जाती है कि फिल्म के अगले पार्ट में हमें अभिषेक एक बार फिर बतौर खूंखार विलेन भोला की जिंदगी तबाह करते दिखेंगे। पूरी फिल्म में जिस विनीत कुमार के किरदार के लिए आशु महाभारत मचाता रहता है, उसका विस्तार भी अगले पार्ट में दिखना मुमकिन है।